kalixlouiis/myanmar-wikipedia-corpus huggingface dataset:
ယင်းဝန်ကြီးဌာနသည် အခွန်အယူခံခုံအဖွဲ့ စသည်တို့ကို ကြီးကြပ်ရသည်။
၂၀၂၅ ခုနှစ် ဇူလိုင် ၃၁ ရက် တွင် ဝန်ကြီးချုပ် ဦးညိုစော ဦးဆောင်သည့် ပြည်ထောင်စုအစိုးရအဖွဲ့ သစ် ၌ နိုင်ငံတော်သမ္မတရုံးဝန်ကြီးဌာန (၃) ၏ ဒုတိယဝန်ကြီး အဖြစ် ဆက်လက်ပါဝင် ထမ်းဆောင်သည်။
ရရှိသောဆု ၂၀၁၉ ခုနှစ် ဇန်နဝါရီ ၄ ရက် တွင် စစ်မှုထမ်း သင်္ဂဟတံဆိပ် နှင့် ၂၀၂၁ ခုနှစ် ဇန်နဝါရီ ၄ ရက် တွင် ဇေယျကျော်ထင်ဘွဲ့ တို့ ချီးမြှင့်ခံရသည်။
ဓီရဒနယ သုဘဗန္ဓုဘိညော( ศุภพันภิญโญ; ၂၇ ဧပြီ ၁၉၉၇)သည် ဂျိမ်းစ်ဟူသည့် နာမည်ပြောင်ဖြင့်လည်း သိကြသော ထိုင်းနိုင်ငံ၏ သရုပ်ဆောင်၊ အဆိုတော်နှင့် မော်ဒယ်ဖြစ်သည်။
GTH ရုပ်မြင်သံကြား ဇာတ်လမ်းတွဲ Hormones တွင် ၎င်း၏ သရုပ်ဆောင်မှုကြောင့် နာမည်ကြီးလာပြီး Bad Genius (၂၀၁၇) နှင့် Homestay (၂၀၁၈) ဇာတ်ကားများတွင် ပါဝင်သရုပ်ဆောင်ခဲ့သည်။
ရခိုင်တိုင်းရင်းသားများပါတီ (အင်္ဂလိပ်: Rakhine Nationalities Party, RNP) သည် ၂၀၂၅ ခုနှစ် အထွေထွေ ရွေးကောက်ပွဲအတွက် ပေါ်ပေါက်လာသော ရခိုင်ပြည်နယ်အခြေစိုက် နိုင်ငံရေးပါတီတစ်ခု ဖြစ်သည်။
ပါတီတည်ထောင်သူနှင့် ဥက္ကဋ္ဌမှာ ကျောက်ဖြူမြို့နယ်မှ ပြည်သူ့လွှတ်တော် ကိုယ်စားလှယ်ဟောင်း ဦးဘရှိန် ဖြစ်သည်။
နောက်ခံသမိုင်း ရခိုင်တိုင်းရင်းသားများပါတီကို နိုင်ငံရေးပါတီအဖြစ် မှတ်ပုံတင်ခွင့်ပြုလိုက်ကြောင်း ပြည်ထောင်စုရွေးကောက်ပွဲကော်မရှင်က ၂၀၂၅ ခုနှစ်၊ ဩဂုတ်လ ၄ ရက်နေ့စွဲဖြင့် အတည်ပြုထုတ်ပြန်လိုက်သည်။
ရခိုင်ပြည်နယ်၊ ကျောက်ဖြူမြို့နယ်၊ အလယ်ပိုင်းရပ်ကွက်၊ ဦးဥတ္တမလမ်းတွင် ပါတီရုံးချုပ်ဖွင့်လှစ်ထားသည့် အဆိုပါပါတီအား နိုင်ငံရေးပါတီများ မှတ်ပုံတင်ခြင်းဥပဒေပုဒ်မ ၉ နှင့်အညီ မှတ်ပုံတင်ခွင့်ပြုခဲ့ခြင်း ဖြစ်သည်။
၎င်းပါတီ၏ မှတ်ပုံတင်နံပါတ်မှာ အမှတ် (၅၈) ဖြစ်သည်ဟုလည်း သိရသည်။
၂၀၂၅ ခုနှစ် ရွေးကောက်ပွဲဝင်ရောက်ယှဉ်ပြိုင်မည့် ရခိုင်ပါတီ ၅ ခုအထိ ရှိလာပြီး၊ ၎င်းတို့မှာ ဒေါက်တာအေးမောင် ဦးဆောင်သည့် ရခိုင့်ဦးဆောင်ပါတီ၊ ရခိုင်ပြည်နယ် အမျိုးသားအင်အားစုပါတီ၊ မြိုတိုင်းရင်းသားပါတီ၊ မြိုတိုင်းရင်းသားဖွံ့ဖြိုးရေးပါတီနှင့် ခမီအမျိုးသား ဖွံ့ဖြိုးတိုးတက်ရေးပါတီတို့ ဖြစ်ကြသည်။
ရွေးကောက်ပွဲ ဝင်ပြိုင်မှု အမျိုးသားလွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅9,2450.03ဦးဘရှိန် ပြည်သူ့လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဦးဘရှိန် ပြည်နယ်လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဦးဘရှိန် တိုင်းရင်းသားရေးရာ ဝန်ကြီးများ ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဦးဘရှိန် ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ။
right|frameless|200px မြန်မာနိုင်ငံတွင် တပ်မတော်တန်းမြင့်လေ့ကျင့်ရေးသင်တန်းကျောင်းများ (၁၄) ကျောင်းရှိသည်။
အမှတ် (၁) တပ်မတော်တန်းမြင့်လေ့ကျင့်ရေးသင်တန်းကျောင်း (တိုက်ကြီး-ဂျိုးဖြူရွာ) အမှတ် (၂) တပ်မတော်တန်းမြင့်လေ့ကျင့်ရေးသင်တန်းကျောင်း (ဥတ္တရသီရိ-မိုးစွေရွာ) အမှတ် (၃) တပ်မတော်တန်းမြင့်လေ့ကျင့်ရေးသင်တန်းကျောင်း (မိုးနဲ-ကျိုင်းတောင်းမြို့) အမှတ် (၄) တပ်မတော်တန်းမြင့်လေ့ကျင့်ရေးသင်တန်းကျောင်း (မွန်-သံဖြူဇရပ်) အမှတ် (၅) တပ်မတော်တန်းမြင့်လေ့ကျင့်ရေးသင်တန်းကျောင်း (ဧရာဝတီ-အင်္ဂပူမြို့) အမှတ် (၆) တပ်မတော်တန်းမြင့်လေ့ကျင့်ရေးသင်တန်းကျောင်း (တောင်ငူ/အုတ်တွင်း) အမှတ် (၇) တပ်မတော်တန်းမြင့်လေ့ကျင့်ရေးသင်တန်းကျောင်း (မြစ်ကြီးနား) အမှတ် (၈) တပ်မတော်တန်းမြင့်လေ့ကျင့်ရေးသင်တန်းကျောင်း (စစ်ကိုင်း/ရွှေဘို) အမှတ် (၉) တပ်မတော်တန်းမြင့်လေ့ကျင့်ရေးသင်တန်းကျောင်း (ရခိုင်/မင်းပြား) အမှတ် (၁၀) တပ်မတော်တန်းမြင့်လေ့ကျင့်ရေးသင်တန်းကျောင်း (စစ်ကိုင်း/ကလေး) အမှတ် (၁၁) တပ်မတော်တန်းမြင့်လေ့ကျင့်ရေးသင်တန်းကျောင်း (ရှမ်း/ကျိုင်းတုံ) အမှတ် (၁၂) တပ်မတော်တန်းမြင့်လေ့ကျင့်ရေးသင်တန်းကျောင်း (ပုလော/ပလောက်မြို့) အမှတ် (၁၃) တပ်မတော်တန်းမြင့်လေ့ကျင့်ရေးသင်တန်းကျောင်း (မန္တလေး/သပိတ်ကျင်း) အမှတ် (၁၄) တပ်မတော်တန်းမြင့်လေ့ကျင့်ရေးသင်တန်းကျောင်း (ကရင်နီ/ဖရူဆို) ကဏ္ဍ:တပ်မတော် ကဏ္ဍ:တပ်မတော် (ကြည်း) လေ့ကျင့်ရေးတပ်များ။
ဖာကေးရှမ်း သို့မဟုတ် တိုင်းဖာကေး ဟုလည်းသိကြသော ဖာကေးလူမျိုးများ သည် အိန္ဒိယနိုင်ငံ၊အာသံပြည်နယ်ရှိ Dibrugarh ခရိုင်နှင့် Tinsukia ခရိုင် တွင်နေထိုင်သော တိုင်လူမျိုး တိုင်းရင်းသားလူမျိုးစုမှဖြစ်ပြီး အဓိကအားဖြင့် Dihing မြစ်၏ဧရိယာတစ်လျှောက်အပြင် အရုနာချယ်ပရာဒေ့ရှ် ရှိ Lohit နှင့် Changlang ခရိုင်၏ ကပ်လျက်ရှိသောဒေသများတွင်နေထိုင်ကြသည်။
၁၉၉၀ ခုနှစ်စာရင်းအရ ၎င်းတို့၏လူဦးရေသည် ၅၀၀၀အောက်တွင်ရှိပြီး မိသားစု ၂၅၀ အောက်သာရှိသည်။
တိုင်ဖာခေး လူမျိုးသည် အိန္ဒိယနိုင်ငံ၊ အထူးသဖြင့် အာသံပြည်နယ်တွင် နေထိုင်ကြသည့် တိုင်လူမျိုးတစ်ဖွဲ့ဖြစ်သည်။
ခရာ-ဒိုင်ဘာသာစကားအုပ်စုတွင် ပါဝင်သည့် တိုင်ဖာကေးဘာသာကို ပြောဆိုကြသည်။
တိုင်ဖာခေးလူမျိုးများသည် အာဟုမ်ရှမ်း လူမျိုးနှင့် သက်တမ်းရှည်ရှည်ရှိသော လူမျိုးရေး ဆက်နွယ်မှုများရှိကြသည်။
Goswami, Upendranath. (1970). *A Study on Tai Phake Language, Assam*. Gauhati University. တိုင်ဖာကေးလူမျိုးများသည် ၁၈ ရာစုလောက်တွင် မြန်မာနိုင်ငံ၏ အရှေ့မြောက်ဒေသများမှ ဆင်းလာကြပြီး မြန်မာနှင့်တရုတ်စစ်အဖွဲ့များနှင့် ပတ်သက်သည့် မတည်ငြိမ်သောအခြေအနေများကြောင့် အိန္ဒိယမြောက်ပိုင်းသို့ ပြောင်းရွှေ့လာကြသည်။
Baruah, S. L. (1993). *A Comprehensive History of Assam*. Munshiram Manoharlal Publishers. ယနေ့တွင် တိုင်ဖာကေးများသည် သူတို့ရဲ့ ယဉ်ကျေးမှု၊ ဘာသာစကား၊ သာသနာနှင့် ထုံးတမ်းဓလေ့များကို ထိန်းသိမ်းကြီးပြုလျက်ရှိသည်။
ထေရဝါဒဗုဒ္ဓဘာသာကိုးကွယ်သူများဖြစ်ပြီး များသောအားဖြင့် ပုဂံသံဃာပုရဟိတစနစ်နှင့် ဆင်တူသည့် ဘာသာရေးစနစ်ကို လိုက်နာကြသည်။
Jacquesson, François. (2006). *The Tai Phake of Assam: Tradition and Transition*. SEAC, Paris.။
ဦးဘရှိန် (၂၂ ဩဂုတ် ၁၉၄၆ မွေးဖွား) သည် ရခိုင်လူမျိုး တရားလွှတ်တော် ရှေ့နေ နှင့် နိုင်ငံရေးသမား တစ်ဦး ဖြစ်သည်။
သူသည် ရခိုင်တိုင်းရင်းသားများပါတီ ဦးဆောင်တည်ထောင်သူဖြစ်ပြီး ယင်းမတိုင်မီက ရွေး ကောက်ပွဲ ၂ကြိမ် ဆက်တိုက် အနိုင်ရအမတ်တစ်ဦး လည်းဖြစ်ခဲ့သည်။
ငယ်ဘဝ နှင့် ပညာရေး ဦးဘရှိန် သည် ရခိုင်ပြည်နယ်၊ကျောက်ဖြူမြို့နယ်၊ကင်းတိုက်နယ်၊ပင်လယ်နားရွာမှ ဇာတိသား ဖြစ်သည်။
၎င်းအား အဖ ဦးကြာထွန်းအောင် နှင့် အမိ ဒေါ်ယိုင်နုဖြူ တို့က ၁၉၄၆ ခုနှစ် ဩဂုတ် ၂၂ ရက် တွင် မွေးဖွားခဲ့ပြီး မွေးချင်း ၄ ဦး အနက် ဒုတိယသား ဖြစ်သည်။
ငယ်စဥ်အခါက ပညာရေးကို ရမ်းဗြဲမြို့နယ်၊လေးတောင်တိုက်နယ်၊နဂါးရွာရှိ မူလတန်းကျောင်းတွင် စတင် သင်ကြားခဲ့သည်။
ထို့နောက် ရမ်းဗြဲမြို့နယ်၊ ဇရပ်ပြင်ရွာ စာသင်ကျောင်း၊ ကျောက်ဖြူအထက်တန်းကျောင်း နှင့် မအူပင်မြို့အထက်တန်းကျောင်း တို့တွင် ဆက်လက်၍ ပညာ သင်ယူခဲ့သည်။
၁၉၆၃-၁၉၆၄ ပညာသင်နှစ် တွင် ကျင်းပသည့် ဆယ်တန်းစာမေးပွဲ ကို ဧရာဝတီတိုင်း၊မအူပင်မြို့ မှ ဖြေဆိုအောင်မြင်ခဲ့သည်။
ထို့နောက် ပုသိမ်ကောလိပ် တွင် ဒဿနိကဗေဒဘာသာရပ် အထူးပြု၍ ၂ နှစ် တက်ရောက်ခဲ့ပြီး၊ ၁၉၆၆-၁၉၆၇ ပညာသင်နှစ် မှစတင်ကာ ရန်ကုန်တက္ကသိုလ် သို့ ပြောင်းရွှေ့တက်ရောက်ခဲ့သည်။
ရန်ကုန်တက္ကသိုလ် မှ ၁၉၆၇-၁၉၆၈ ခုနှစ် ပညာသင်နှစ်တွင် ဝိဇ္ဇာဘွဲ့ ရရှိခဲ့ပြီး၊ ၁၉၇၂-၁၉၇၄ ပညာသင်နှစ် တွင် မဟာဝိဇ္ဇာဘွဲ့ ရရှိခဲ့သည်။
ဝိဇ္ဇာဘွဲ့ ရရှိပြီးနောက် ရန်ကုန်မြို့တွင် အလယ်တန်းပြ ဆရာ အဖြစ် လုပ်ကိုင် ခဲ့သည်။
မဟာဝိဇ္ဇာကျမ်းပြု နေစဥ် ကာလအတွင်း မှတ်ပုံတင်ရှေ့နေသင်တန်း တက်ခဲ့ပြီး ၁၉၇၈ ခုနှစ် တွင် ရှေ့နေလိုင်စင် ရရှိခဲ့သည်။
၁၉၇၉ ခုနှစ် တွင် ရန်ကုန်မြို့မှ ရခိုင်ပြည်နယ် မောင်တောမြို့သို့ ပြောင်းရွှေ့ကာ ရှေ့နေ အလုပ် ဖြင့် အသက်မွေးသည်။
၁၉၈၃ ခုနှစ် မှစတင်ကာ ကျောက်ဖြူမြို့၌ အမြဲတမ်းနေထိုင်လာခဲ့သည်။
နိုင်ငံရေးဖြတ်သန်းမှု ဦးဘရှိန် သည် ၁၉၉၀ ရွေးကောက်ပွဲ အတွက် ရခိုင်ပြည်နယ်၌ နိုင်ငံရေးပါတီများ ဖွဲ့စည်းတည်ထောင်ကြစဥ် ကျောက်ဖြူမြို့နယ် ရခိုင် ဒီမိုကရေစီအဖွဲ့ချုပ် ၏ အတွင်းရေးမှူး အဖြစ် ဆောင်ရွက်ခဲ့သည်။
ထို့နောက် ရခိုင် ဒီမိုကရေစီအဖွဲ့ချုပ် အပါအဝင် ရခိုင် အမျိုးသားနိုင်ငံရေးပါတီများ ပါဝင်သော ရခိုင်ပြည်သူ့ဒီမိုကရေစီ တပ်ပေါင်းစုပါတီ ၏ အတွင်းရေးမှူး အဖွဲ့ဝင် ဖြစ်လာခဲ့သည်။
သူသည် ၁၉၉၀ ပြည့်နှစ် မေလ တွင် ကျင်းပသော အထွေထွေရွေးကောက်ပွဲ မတိုင်မီ ပါတီအသီးသီးတို့ တီဗီ နှင့် ရေဒီယို တို့မှတဆင့် အသံလွှင့်စည်းရုံးကြစဥ် ရေဒီယို မှ ရခိုင်စကားဖြင့် ရခိုင်ပြည်သူ့ဒီမိုကရေစီ တပ်ပေါင်းစု ပါတီ ၏ စည်းရုံးအသံလွှင့်မှုကို ပြောကြားပေးရသည်။
သူပါဝင်သော ပါတီသည် ၁၉၉၀ ရွေးကောက်ပွဲတွင် ရခိုင်ပြည်နယ်၌ တစ်ဦးမှ အနိုင်မရဘဲ ကျရှုံးခဲ့သည်။
၁၉၉၀ ရွေးကောက်ပွဲပြီး နောက်ပိုင်း ရခိုင်ပြည်သူ့ဒီမိုကရေစီ တပ်ပေါင်းစုပါတီ ၏ ဥက္ကဋ္ဌ ပါတီက ရွေးချယ်တာဝန်ပေးအပ်သည်။
ပါတီ ဥက္ကဋ္ဌ အဖြစ် တစ်နှစ်မပြည့်မီမှာပင် ယင်းပါတီသည် ဖျက်သိမ်းခံလိုက်ရသည်။
၂၀၁၀ ပြည့်နှစ် တွင် ရခိုင်ပြည်နယ်၌ နိုင်ငံရေးပါတီများ တည်ထောင်ခွင့်ပြန်လည် ရရှိခဲ့ပြီးနောက် ဦးဘရှိန်သည် ပါတီနိုင်ငံရေးထဲ တကျော့ပြန် ပြန်လည်ဝင်ရောက်လာခဲ့သည်။
၂၀၂၀ ပြည့်နှစ် ဇွန်လ တွင် ဖွဲ့စည်းခဲ့သော ကျောက်ဖြူမြို့နယ်၊ရခိုင်တိုင်းရင်းသားများတိုးတက်ရေးပါတီ ၏ နာယကတာဝန် ယူသည်။
ကျောက်ဖြူမြို့နယ် ပြည်သူ့လွှတ်တော်ကိုယ်စားလှယ်လောင်း အဖြစ် ပါတီက ရွေးချယ်ခဲ့သည်။
ဦးဘရှိန် သည် အထွေထွေရွေးကောက်ပွဲ ၂၀၁၀ တွင် ဒေါက်တာ အေးမောင် ဦးဆောင်သော ရခိုင်တိုင်းရင်းသားများတိုးတက်ရေးပါတီ ကိုယ်စားပြုပြီး ရခိုင်ပြည်နယ်၊ကျောက်ဖြူမြို့နယ် မှနေ၍ ပြည်သူ့လွှတ်တော် ကိုယ်စားလှယ်လောင်း အဖြစ် ဝင်ရောက်ယှဥ်ပြိုင် ခဲ့သည်။
ထိုရွေးကောက်ပွဲ တွင် အနိုင်ရရှိခဲ့ပြီး ၅ နှစ် တိတိ ပြည်သူ့လွှတ်တော် ကိုယ်စားလှယ် အဖြစ် ထမ်းဆောင်ခဲ့သည်။
၂၀၁၄ ခုနှစ်တွင် ရခိုင်တိုင်းရင်းသားများ တိုးတက်ရေးပါတီ နှင့် ရခိုင်ဒီမိုကရေစီအဖွဲ့ချုပ်ပါတီ တို့ ပေါင်းစည်းကာ ထူထောင်ခဲ့သော ရခိုင်ပြည်နယ်အခြေပြု ရခိုင်အမျိုးသားပါတီ သို့ ဦးဘရှိန် သည် ပူးပေါင်း ဝင်ရောက်ခဲ့သည်။
အထွေထွေရွေးကောက်ပွဲ ၂၀၁၅ တွင်လည်း ဦးဘရှိန် သည် ရခိုင်အမျိုးသားပါတီ ကိုယ်စားပြု၍ ၎င်း၏ မဲဆန္ဒ နယ် ဖြစ်သော ရခိုင်ပြည်နယ်၊ကျောက်ဖြူမြို့နယ် မှ ထပ်မံ ဝင်ရောက် ယှဥ်ပြိုင် ခဲ့သည်။
ဤရွေး ကောက်ပွဲ တွင် အမျိုးသားဒီမိုကရေစီအဖွဲ့ချုပ် အပါအဝင် နိုင်ငံရေးပါတီ (၄) ခု နှင့် တစ်သီးပုဂ္ဂလ ကိုယ်စားလှယ်လောင်း (၄)ဦး တို့နှင့် ပြင်းထန်စွာ ယှဥ်ပြိုင်ခဲ့ရာ၌ မဲအသာအနည်းမပါဘဲ၊ မဲအပြတ်အသတ်ဖြင့် ထပ်မံ အနိုင်ရရှိခဲ့သည်။
ထို့နောက်တွင် ကျောက်ဖြူမြို့နယ် နှစ်ထမ်ကွမ်း ပြည်သူ့လွှတ်တော် ကိုယ်စားလှယ် တစ်ဦးအနေဖြင့် ပြည်သူ့ လွှတ်တော် တွင် နောက်ထပ် ၅ နှစ် တိတိ တာဝန် ထမ်းဆောင်ခဲ့သည်။
လွှတ်တော်တွင်းပါဝင်ဆောင်ရွက်မှုများ ဦးဘရှိန် သည် ပထမအကြိမ် ပြည်သူ့လွှတ်တော် ၏ ဥပဒေကြမ်းကော်မတီ နှင့် တိုင်းရင်းသားရေးရာ နှင့် ပြည်တွင်းငြိမ်းချမ်းရေးကော်မတီ(ယာယီ) တို့၏ အဖွဲ့ဝင် အဖြစ်လည်းကောင်း၊ပြည်ထောင်စုလွှတ်တော် လယ်ယာမြေများ နှင့် အခြားမြေများ မတရားသိမ်းဆည်းခံရခြင်း စုံစမ်းစစ်ဆေးရေးကော်မရှင် အဖွဲ့ဝင် နှင့် နိုင်ငံတော် သမ္မတရုံး၏ ပြည်တွင်းငြိမ်းချမ်းဖော်ဆောင်မှုလုပ်ငန်းကော်မတီ အဖွဲ့ဝင် အဖြစ်လည်းကောင်း ပါဝင်ဆောင်ရွက်ခဲ့သည်။
သူသည် ပြည်သူ့လွှတ်တော်ကိုယ်စားလှယ်တစ်ဦးအနေဖြင့် လွှတ်တော်သို့ ပြည်သူ့လွှတ်တော်၊အမျိုးသားလွှတ်တော် နှင့် တိုင်းဒေသကြီး (သို့မဟုတ်)ပြည်နယ်လွှတ်တော် တို့၏ ရွေးကောက်ပွဲဆိုင်ရာ ဥပဒေနှင့်သက်ဆိုင်သည့် ပြင်ဆင်ချက် ဥပဒေကြမ်းများ နှင့် နိုင်ငံရေးပါတီမှတ်ပုံတင်ခြင်း ဥပဒေနှင့်သက်ဆိုင်သည့် ပြင်ဆင်ချက် ဥပဒေကြမ်း အစရှိသည်ဖြင့် ဥပဒေကြမ်း (၄) ခုကို ရေးသားတင်သွင်းခဲ့သည်။
အဆိုပါ ဥပဒေကြမ်းများသည် ရွေးကောက်ပွဲဝင်ခွင့် နှင့် ဆန္ဒမဲပေးခွင့် ရှိသည့် White Card ဟု လူသိများခဲ့သော ယာယီသက်သေခံလက်မှတ် အား ပယ်ဖျက်သည့် ဥပဒေကြမ်းများဖြစ်ကြသည်။
ပြည်သူ့လွှတ်တော် တွင် အဆိုပါဥပဒေကြမ်းများအား မဲခွဲရာ အနိုင်ရခဲ့ပြီး၊ပြည်ထောင်စုလွှတ်တော် အရောက်တွင် အတည်မပြုတော့ဘဲ ရှုံးနိမ့်သွားခဲ့သည်။
ပြည်ထောင်စုလွှတ်တော် တွင် မဲခွဲမှုရှုံးနိမ့်ခဲ့သည့် White Card သတင်းသည် ပြည်သူများကြား ပွတ်လောညံသွားခဲ့ပြီး နောက်ပိုင်းတွင် နိုင်ငံတော်သမ္မတရုံးက ၂၀၁၅ ခုနှစ် ဖေဖော်ဝါရီ ၁၁ ရက် တွင် ယာယီသက်သေခံလက်မှတ်များကို ပယ်ဖျက်ကြောင်း ကြေညာခဲ့ရသည်။
ဦးဘရှိန် သည် တိုင်း၊ပြည်နယ်အစိုးရအဖွဲ့များ၌ အခြားသော ဝန်ကြီးများကဲ့သို့ ခံစားခွင့် တန်းတူအခွင့်အရေး မရရှိခဲ့သည့် တိုင်းရင်းသားလူမျိုးရေးရာဝန်ကြီးများ တန်းတူအခွင့်အရေးရရှိစေရေး သမ္မတဦးသိန်းစိန် ဦးဆောင်သော ပြည်ထောင်စု အစိုးရအဖွဲ့ကို နိုင်ငံတော်ဖွဲ့စည်းပုံအခြေခံဥပဒေဆိုင်ရာခုံရုံး ၌ တရားစွဲဆိုခြင်း နှင့် လွှတ်တော်တွင်း ကြိုးပမ်းမှုများ၌ ပြည်ထောင်စုလွှတ်တော်ကိုယ်စားလှယ်တစ်ဦး အနေဖြင့် ပါဝင်ခဲ့ပြီး တရားစွဲရန် အဆိုလွှာအပြည့်အစုံကို ရေးသားပေးခဲ့သူလည်း ဖြစ်ခဲ့သည်။
ဤအမှု သည် ရုံးတော်တွင် အနိုင်ရခဲ့သည်။
ရခိုင်အမျိုးသား နိုင်ငံရေးသမား ဦးဘရှိန် အကြောင်းသိကောင်းစရာ စာအုပ်၊၂၀၂၂ ခုနှစ် ဇွန်လ (ပထမအကြိမ်) ဒုတိယအကြိမ် ပြည်သူ့လွှတ်တော် သက်တမ်းတွင်လည်း သူသည် ဥပဒေကြမ်းကော်မတီ တွင် အဖွဲ့ဝင် အဖြစ် ဆက်လက်ပါဝင်ခဲ့သည်။
ပုဂ္ဂိုလ်ရေးဘဝ ဦးဘရှိန်သည် အိမ်ထောင်သည် တစ်ဦးဖြစ်ပြီး သမီး ၃​ဦး ထွန်းကားခဲ့သည်။
ဦးကျော်ထင် (၉ မတ် ၁၉၆၄ မွေးဖွား) သည် ဦးညိုစောအစိုးရ၏ အမျိုးသားစီမံကိန်းဝန်ကြီးဌာန၏ ဒုတိယဝန်ကြီးအဖြစ် တာဝန်ထမ်းဆောင်သူဖြစ်သည်။
၎င်းသည် အကောက်ခွန်ဦးစီးဌာနတွင် ညွှန်ကြားရေးမှူးချုပ်အဖြစ်လည်း တာဝန်ယူခဲ့ဖူးသည်။
အစောပိုင်းဘဝနှင့် ပညာရေး ဦးကျော်ထင်ကို ၁၉၆၄ ခုနှစ်၊ မတ်လ ၉ ရက်နေ့တွင် ရန်ကုန်မြို့၌ မွေးဖွားခဲ့သည်။
ဖခင်၏ တပ်မတော်တာဝန်များကြောင့် ကျိုင်းတုံ၊ ပခုက္ကူနှင့် တောင်ကြီးမြို့တို့တွင် နေထိုင်ကြီးပြင်းခဲ့ပြီး တောင်ကြီးမြို့၌ ၁၀ တန်း အောင်မြင်ခဲ့သည်။
၁၉၈၁ ခုနှစ်မှ ၁၉၈၅ ခုနှစ်အထိ စစ်တက္ကသိုလ် (အမှတ်စဉ် ၂၆) သို့ တက်ရောက်ခဲ့သည်။
စစ်တက္ကသိုလ်မှ ဘွဲ့ရပြီးနောက် တပ်မတော် (လေ) အမှတ်စဉ် (၄၇) လေယာဉ်မောင်းသင်တန်းကို တက်ရောက်ခဲ့သည်။
စစ်မှုထမ်းဘဝ ဦးကျော်ထင်သည် မင်္ဂလာဒုံလေတပ်စခန်းဌာနချုပ်တွင် G4 အဖြစ် တာဝန်ထမ်းဆောင်ခဲ့သည်။
ထို့နောက် အမှတ် (၁) လေယာဉ်မောင်းသင်ကျောင်း၌ နည်းပြအဖြစ် လုပ်ကိုင်ခဲ့ပြီး လေတပ်တွင် စစ်ဦးစီးမှူး (ပထမတန်း) အထိ တာဝန်ထမ်းဆောင်ခဲ့သည်။
မကွေးလေတပ်စခန်းဌာနချုပ်၏ ဒုတိယလေတပ်စခန်းဌာနချုပ်မှူးအဖြစ်လည်း ပြောင်းရွှေ့တာဝန်ယူခဲ့သည်။
ပုသိမ်လေတပ်စခန်းဌာနချုပ်မှူးအဖြစ် သုံးနှစ်ကြာ တာဝန်ထမ်းဆောင်ခဲ့ပြီးနောက် ဗိုလ်မှူးချုပ်ရာထူးအထိ ထမ်းဆောင်ခဲ့သည်။
တပ်မတော်မှ အနားပေးခံရပြီး၊ ၂၀၁၆ ခုနှစ် မတ်လ ၂၅ ရက်နေ့တွင် အကောက်ခွန်ဦးစီးဌာနသို့ ပြောင်းရွှေ့တာဝန်ပေးခြင်း ခံခဲ့ရသည်။
အရာထမ်းဘဝ ၂၀၁၆ ခုနှစ်၊ မတ်လ ၂၅ ရက်နေ့မှစ၍ အကောက်ခွန်ဦးစီးဌာန၏ ညွှန်ကြားရေးမှူးချုပ်အဖြစ် ဦးကျော်ထင် တာဝန်ထမ်းဆောင်ခဲ့သည်။
အကောက်ခွန်ဦးစီးဌာန ညွှန်ကြားရေးမှူးချုပ် ဗိုလ်မှူးချုပ်ဟောင်း ဦးကျော်ထင်သည် မြန်မာ့တပ်မတော်ပိုင် စီးပွားရေးလုပ်ငန်းစုကြီးဖြစ်သည့် မြန်မာ့စီးပွားရေးဦးပိုင်အများပိုင်ကုမ္ပဏီ (UMEHL) ၏ ဒါရိုက်တာအဖွဲ့ဝင်တစ်ဦးအဖြစ် တာဝန်ထမ်းဆောင်ခဲ့ခြင်းကြောင့် အကျိုးစီးပွားပဋိပက္ခရှိနိုင်ကြောင်း Myanmar Now သတင်းဌာနက ဖော်ပြခဲ့သည်။
ယင်းကိစ္စနှင့်ပတ်သက်၍ Justice For Myanmar အဖွဲ့က ဥပဒေအရ စုံစမ်းစစ်ဆေးရန် တောင်းဆိုခဲ့သည်။
သမ္မတရုံးက ပြည်ထောင်စုရှေ့နေချုပ်ရုံး၏ မှတ်ချက်အရ ဦးကျော်ထင်၏ လုပ်ဆောင်ချက်သည် ၂၀၁၃ ခုနှစ် နိုင်ငံ့ဝန်ထမ်းဥပဒေနှင့် မညီညွတ်ကြောင်း တွေ့ရှိရသဖြင့် ဦးကျော်ထင်သည် ဦးပိုင်ဒါရိုက်တာရာထူးမှ နုတ်ထွက်ခဲ့သည်။
၂၀၂၁ နောက်ပိုင်း ၂၀၂၁ နိုဝင်ဘာလ ၁၃ ရက်နေ့တွင် ၎င်းကို နိုင်ငံတော်စီမံအုပ်ချုပ်ရေးကောင်စီက စီမံကိန်းနှင့်ဘဏ္ဍာရေးဝန်ကြီးဌာန ပြည်ထောင်စုဝန်ကြီးရုံး၏ ညွှန်ကြားရေးမှူးချုပ်အဖြစ် ပြောင်းရွှေ့ခန့်ထားလိုက်ကြောင်း ထုတ်ပြန်ခဲ့သည်။
ဒုတိယဝန်ကြီး ၂၀၂၅ ဩဂုတ်လ ၆ ရက်နေ့တွင် အမျိုးသားကာကွယ်ရေးနှင့် လုံခြုံရေးကောင်စီရုံး အမိန့်အမှတ် ၂၃/၂၀၂၅ အားဖြင့် ဦးညိုစောအစိုးရ၏ အမျိုးသားစီမံကိန်းဝန်ကြီးဌာန ဒုတိယဝန်ကြီး အဖြစ် ခန့်အပ်ခံရသည်။
​ ကိုးကား ကဏ္ဍ:စစ်တက္ကသိုလ် ကျောင်းဆင်းများ ကဏ္ဍ:မြန်မာနိုင်ငံ၏ ဒုတိယ ဝန်ကြီးများ ကဏ္ဍ:၁၉၆၄ မွေးဖွားသူများ။
ကျော်ထင် ဆိုသည်မှာ သူရ ကျော်ထင် - မြန်မာ့ဆိုရှယ်လစ်လမ်းစဉ်ပါတီ အတွင်းရေးမှူး၊ကာကွယ်ရေးဝန်ကြီး နှင့် ဒုတိယဝန်ကြီးချုပ် ကျော်ထင် (ဒုတိယဝန်ကြီး) - အကောက်ခွန် ညွန်ကြားရေးမှူးချုပ် နှင့် အမျိုးသားစီမံကိန်းဝန်ကြီးဌာန ဒုတိယဝန်ကြီး ကို ရည်ညွန်းခြင်း ဖြစ်သည်။
အမျိုးသားစီမံကိန်းဝန်ကြီးဌာန (အင်္ဂလိပ်: Ministry of National Planning) သည် ဦးညိုစောအစိုးရလက်ထက်တွင် ပြန်လည်ပေါ်ပေါက်လာသော ဝန်ကြီးဌာနတစ်ခုဖြစ်သည်။
လက်ရှိတွင် နိုင်ငံတော်ဝန်ကြီးချုပ် ဦးညိုစောက ပြည်ထောင်စုဝန်ကြီးအဖြစ် ပူးတွဲတာဝန်ယူထားပြီး၊ ဦးကျော်ထင်ကို ဒုတိယဝန်ကြီးအဖြစ် ခန့်အပ်ထားသည်။
ဖွဲ့စည်းပုံ ယခင် စီမံကိန်းနှင့် ဘဏ္ဍာရေးဝန်ကြီးဌာနကို ခွဲထုတ်၍ ဖွဲ့စည်းထားခြင်းဖြစ်ပြီး ယင်းဝန်ကြီးဌာနရှိ စီမံကိန်းဆိုင်ရာ ဦးစီးဌာနများ၊ လုပ်ငန်းများနှင့် အဖွဲ့အစည်းများဖြင့် ဖွဲ့စည်းထားသည်။
ဘဏ္ဍာရေးဆိုင်ရာ ဦးစီးဌာနများ၊ လုပ်ငန်းများနှင့် အဖွဲ့အစည်းများကိုမူ အသစ်ဖွဲ့စည်းထားသော ဘဏ္ဍာရေးနှင့် အခွန်ဝန်ကြီးဌာနတွင် ထားရှိသည်။
နောက်ခံသမိုင်း မြန်မာနိုင်ငံအုပ်ချုပ်ရေးသမိုင်းတစ်လျှောက်တွင် အမျိုးသားစီမံကိန်းနှင့် ဘဏ္ဍာရေးဝန်ကြီးဌာနတို့သည် လွတ်လပ်ရေးရပြီးစအချိန်က သီးခြားစီ တည်ရှိခဲ့ကြသည်။
ယင်းနောက် ခေတ်အဆက်ဆက်တွင် နိုင်ငံတော်စီမံကိန်းနှင့်ပတ်သက်သည့် ဝန်ကြီးဌာနများ အမျိုးမျိုး ပေါ်ပေါက်ခဲ့သည်။
"အမျိုးသားစီမံကိန်းဝန်ကြီးဌာန" သည် ပထမအကြိမ်အနေဖြင့် ၁၉၄၈ ခုနှစ်မှ ၁၉၇၂ ခုနှစ်အထိ တည်ရှိခဲ့သည်။
သို့သော် အမျိုးသားစီမံကိန်းဝန်ကြီးဌာနသည် စက်မှုလက်မှုဝန်ကြီးဌာနနှင့် တွဲ၍လည်းကောင်း၊ သာသနာရေးနှင့် ပြည်ထောင်စု ယဉ်ကျေးမှုဝန်ကြီးဌာန နှင့် တွဲ၍လည်းကောင်း၊ ကာကွယ်ရေးဝန်ကြီးဌာနနှင့် တွဲ၍လည်းကောင်း တည်ရှိခဲ့ခြင်းဖြစ်သည်။
လွတ်လပ်ရေးရရှိချိန် နိုင်ငံတော် သမ္မတ စဝ်ရွှေသိုက် နှင့် ဝန်ကြီးချုပ် ဦးနု တို့ ခေါင်းဆောင်ဖွဲ့စည်းခဲ့သည့် အစိုးရအဖွဲ့တွင် အမျိုးသားစီမံကိန်း၊စက်မှုလက်မှုနှင့်သတ္ထုတွင်းဌာန ၏ ပထမဆုံးဝန်ကြီးမှာ ဦးမြ(ဟင်္သာတ) ဖြစ်သည်။
၁၉၇၂ ခုနှစ် နောက်ပိုင်း ယခု ဒုတိယအကြိမ်အနေဖြင့် ၂၀၂၅ ခုနှစ်မှ လက်ရှိအထိ ပြန်လည်ပေါ်ပေါက်လာခြင်းဖြစ်သည်။
ဝန်ကြီးများ စဉ်အမည်တာဝန်သက်တမ်းဒုတိယဝန်ကြီးအစိုးရရင်းမြစ်၁။
ဟင်္သတ ဦးမြဦးနုအစိုးရ၂၀၀၈ ခုနှစ် မြန်မာနိုင်ငံဖွဲ့စည်းပုံအခြေခံဥပဒေစဉ်ပုံအမည်တာဝန်သက်တမ်းဒုတိယဝန်ကြီးသမ္မတဝန်ကြီးချုပ်အစိုးရရင်းမြစ်၁။
130x130pxဦးညိုစော၃၁ ဇူလိုင် ၂၀၂၅ ယနေ့အထိဦးကျော်ထင်မင်းအောင်လှိုင် (ယာယီ-တာဝန်)ကိုယ်တိုင်ဦးညိုစောအစိုးရ ဒုတိယဝန်ကြီးများ စဉ်ပုံအမည်တာဝန်သက်တမ်းပြည်ထောင်စုဝန်ကြီးသမ္မတအစိုးရရင်းမြစ်၂၀၀၈ ခုနှစ် မြန်မာနိုင်ငံဖွဲ့စည်းပုံအခြေခံဥပဒေ၁။
100x100pxဦးကျော်ထင်၆ ဩဂုတ် ၂၀၂၅ - ယနေ့အထိဦးညိုစောမင်းအောင်လှိုင် (ယာယီ-တာဝန်)ဦးညိုစောအစိုးရ ကိုးကား ကဏ္ဍ:မြန်မာနိုင်ငံ၏ ဝန်ကြီးဌာနများ။
ဇိုမီးအမျိုးသားပါတီ (အင်္ဂလိပ်: Zomi National Party, အတိုကောက်: ZNP) သည် ၂၀၂၅ ခုနှစ် အထွေထွေ ရွေးကောက်ပွဲအတွက် ပေါ်ထွက်လာသော နိုင်ငံရေးပါတီတစ်ခု ဖြစ်သည်။
ပါတီဥက္ကဋ္ဌသည် ဦးထန်ရှင်းခိုင် ဖြစ်သည်။
ချင်းပြည်နယ်ကို ကိုယ်စားပြုပြီး မှတ်ပုံတင်ထာသည့် ခူမီးအမျိုးသားပါတီ၊ ချင်းပြည်သစ်ကွန်ဂရက်ပါတီ၊ ဇိုမီးအမျိုးသားပါတီတို့ဟာ ၂၀၂၅ ရွေးကောက်ပွဲမှာ ယှဉ်ပြိုင်ကြမှာ ဖြစ်သည်။
ပါတီမှတ်ပုံတင်ခြင်း ဇိုမီးအမျိုးသားပါတီအား နိုင်ငံရေးပါတီအဖြစ် မှတ်ပုံတင်ခွင့်ပြုရန်အတွက် နစကအသစ်ဖွဲ့စည်းထားသော ပြည်ထောင်စုရွေးကောက်ပွဲကော်မရှင်ထံ လျှောက်ထားခဲ့သည်။
တည်ထောင်ခွင့်ကို ၂၀၂၅ ခုနှစ်၊ ဇွန် ၂၄ ရက်နေ့တွင် ရရှိခဲ့သည်။
ပါတီမှတ်ပုံတင်ခြင်း လုပ်ငန်းကို စတင်ခဲ့ပြီး ၂၀၂၅ ဩဂုတ် ၇ ရက်တွင် ရွေးကောက်ပွဲကော်မရှင် ကြေညာချက်အမှတ် ၄၂/၂၀၂၅ အရ ပါတီမှတ်တင်ပုံတင်ခြင်းကို ခွင့်ပြုလိုက်ကြောင်း ထုတ်ပြန်ခဲ့သည်။
မှတ်ပုံတင်အမှတ်မှာ (၅၉) ဖြစ်သည်။
ပါတီရုံးချုပ် ယာယီ ပါတီရုံးချုပ်အနေဖြင့် ရန်ကုန်မြို့၊ ကျောက်မြောင်းကြီးရပ်ကွက်၊ အောင်မင်္ဂလာလမ်း၊ လေးလွှာ(ဘီ) အမှတ် ၁၁၀ တွင် ဖွင့်လှစ်ထားသည်။
ရွေးကောက်ပွဲ ဝင်ပြိုင်မှု အမျိုးသားလွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅9,2450.03ပယ်ဖျက်ခဲ့။
ဦးထန်ရှင်းခိုင် ပြည်သူ့လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဦးထန်ရှင်းခိုင် ပြည်နယ်လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဦးထန်ရှင်းခိုင် တိုင်းရင်းသားရေးရာ ဝန်ကြီးများ ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဦးထန်ရှင်းခိုင် ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ။
ဒီမိုကရက်တစ်အင်အားစု လေဘာပါတီ (အင်္ဂလိပ်: Democratic Forces Labour Party) သည် ၂၀၂၅ ခုနှစ် အထွေထွေ ရွေးကောက်ပွဲအတွက် ပေါ်ထွက်လာသော မန္တလေးတိုင်းဒေသကြီးအခြေစိုက် မြန်မာနိုင်ငံရှိ နိုင်ငံရေးပါတီတစ်ခု ဖြစ်သည်။
ပါတီဥက္ကဋ္ဌမှာ ဒေါ်တင်တင်မာ ဖြစ်သည်။
ဒေါ်တင်တင်မာသည် ၂၀၁၅ အထွေထွေ ရွေးကောက်ပွဲတွင် မန္တလေးတိုင်းဒေသကြီးလွှတ်တော် ချမ်းအေးသာဇံ မဲဆန္ဒနယ်အမှတ်-၂ ၌ ဒီမိုကရက်တစ်ပါတီ (မြန်မာ) ကိုယ်စားလှယ်လောင်းအဖြစ် ဝင်ရောက်ယှဉ်ပြိုင်ခဲ့သော်လည်း ရှုံးနိမ့်ခဲ့သည်။
ပါတီမှတ်ပုံတင်ခြင်း ၂၀၂၃ မေလပိုင်းတွင် ပြည်ထောင်စုရွေးကောက်ပွဲကော်မရှင်ထံ နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၃ အရ နိုင်ငံရေးပါတီတည်ထောင်ခွင့်ကို လျှောက်ထားခဲ့သည်။
၂၀၂၃ ခုနှစ်၊ ဇွန်လ ၂၃ ရက်တွင် မှတ်ပုံတင်အမှတ် (၃၀) ဖြင့် မှတ်ပုံတင်ခွင့်ပြုကြောင်း ကြေညာချက်အမှတ် (၃၄/ ၂၀၂၃) အားဖြင့် ကြေညာခဲ့သည်။
မန္တလေးတိုင်းဒေသကြီး၊ မလွန်ဆေးရိုးဝင်း၊ အောင်နန်းအနောက်ရပ်ကွက်၊ ၃၃ X ၃၄ ကြား၊ (၈၅) လမ်း၊ အမှတ် (၁၂) တွင် ပါတီရုံးချုပ် ဖွင့်လှစ်ထားသည်။
ရွေးကောက်ပွဲ ဝင်ပြိုင်မှုများ အမျိုးသားလွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅9,2450.03ဒေါ်တင်တင်မာ ပြည်သူ့လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဒေါ်တင်တင်မာ ပြည်နယ်လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဒေါ်တင်တင်မာ တိုင်းရင်းသားရေးရာ ဝန်ကြီးများ ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဒေါ်တင်တင်မာ ဆက်စပ်ဖတ်ရှုရန် မြန်မာနိုင်ငံ၏ နိုင်ငံရေးပါတီများ စာရင်း မြန်မာနိုင်ငံ ရွေးကောက်ပွဲများ ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ။
ထွန်းရှိန် ဆိုသည်မှာ ထွန်းရှိန် - မြန်မာ အမျိုးသား ဝံသာနုခေါင်းဆောင် (ဖေ၊ပု၊ရှိန်) နတ်မောက်ထွန်းရှိန် - အမျိုးသားစာပေဆုရ စာရေးဆရာ ကို ရည်ညွန်းခြင်း ဖြစ်သည်။
အမျိုးသားအကျိုးစီးပွားတိုးတက်ရေးပါတီ (အင်္ဂလိပ်: National Interest and Development Party, အတိုကောက် - NIDP) သည် ၂၀၂၅ ခုနှစ် အထွေထွေ ရွေးကောက်ပွဲအတွက် ပေါ်ထွက်လာသော မွန်ပြည်နယ်အခြေစိုက် မြန်မာနိုင်ငံရှိ နိုင်ငံရေးပါတီတစ်ခု ဖြစ်သည်။
ပါတီဥက္ကဌမှာ ဦးသန့်ဇော် ဖြစ်သည်။
ပါတီမှတ်ပုံတင်ခြင်း ပြည်ထောင်စုရွေးကောက်ပွဲကော်မရှင်ထံ နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၃ အရ နိုင်ငံရေးပါတီတည်ထောင်ခွင့်ကို လျှောက်ထားခဲ့သည်။
၂၀၂၃ ခုနှစ်၊ ဇူလိုင်လ ၁၄ ရက်တွင် မှတ်ပုံတင်အမှတ် (၃၄) ဖြင့် မှတ်ပုံတင်ခွင့်ပြုကြောင်း ကြေညာချက်အမှတ် (၃၉/ ၂၀၂၃) အားဖြင့် ကြေညာခဲ့သည်။
မွန်ပြည်နယ်၊ မော်လမြိုင်မြို့၊ ဖက်ခင်းရပ်၊ ဖက်ခင်းလမ်း၊ ခြံအမှတ်(၂)တွင် ပါတီရုံးချုပ် ဖွင့်လှစ်ထားသည်။
ရွေးကောက်ပွဲဝင်ပြိုင်မှု အမျိုးသားလွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅9,2450.03ဦးသန့်ဇော် ပြည်သူ့လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဦးသန့်ဇော် ပြည်နယ်လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဦးသန့်ဇော် တိုင်းရင်းသားရေးရာ ဝန်ကြီးများ ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဦးသန့်ဇော် ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ ကဏ္ဍ:မွန်ပြည်နယ်အခြေစိုက် နိုင်ငံရေးပါတီများ။
ညောင်ကိုင်းကျေးရွာသည် နေပြည်တော်ပြည်ထောင်စုနယ်မြေ၊ တပ်ကုန်းမြို့နယ်အတွင်းရှိ ကျေးရွာတစ်ရွာ ဖြစ်သည်။
တပ်ကုန်းမြို့မှ မြောက်ဘက် ၆ မိုင်ခန့်အကွာတွင် တည်ရှိပြီး ညောင်ကိုင်းကျေးရွာအုပ်စု ရုံးစိုက်ရာရွာဖြစ်သည်။
ညောင်ကိုင်းကျေးရွာအုပ်စုတွင် အောင်သာ၊ ချောင်းခွ၊ ကျောင်းကုန်း၊ ဖောင်းတော၊ ပင်သောင်နှင့် ရွေးစုကျေးရွာများ ပါဝင်သည်။
တပ်ကုန်းမြို့နယ် ဒေသဆိုင်ရာအချက်အလက်၊ အထွေထွေအုပ်ချုပ်ရေးဦးစီးဌာနညောင်ကိုင်းကျေးရွာ၊ ကျေးလက်ဖွံ့ဖြိုးရေးအစီအစဉ် အစီရင်ခံစာ၊ ၂၀၁၈။
ရွှေမြို့ကျေးရွာသည် နေပြည်တော်ပြည်ထောင်စုနယ်မြေ၊ တပ်ကုန်းမြို့နယ်အတွင်းရှိ ကျေးရွာတစ်ရွာဖြစ်သည်။
တပ်ကုန်းမြို့မှ တောင်ဘက် ၉ မိုင်ခန့်အကွာ ရန်ကုန်-မန္တလေး မီးရထားလမ်းပေါ်တွင် တည်ရှိသည်။
ယေဘုယျအားဖြင့် ရွှေမြို့ဟု ရည်ညွှန်းကြသော်လည်း ရွှေမြို့အရှေ့ရွာနှင့် ရွှေမြို့အနောက်ရွာဟူ၍ ရှိသည့်အပြင် ဘောဂ၊ ဘူတာ၊ ဟင်္သာကုန်း၊ ပင်းစုနှင့် သရက်တောကျေးရွာများသည် အားလုံးတစုတစည်းတည်း ရှိနေသည့် ရွှေမြို့ကျေးရွာအုပ်စုဝင် ကျေးရွာများ ဖြစ်ကြသည်။
ရွှေမြို့ဘူတာမှတဆင့် ရထားလမ်းဖြင့် ချိတ်ဆက်သွားလာနိုင်သော်လည်း အဓိကအသုံးပြုကြသည့် ရန်ကုန်-မန္တလေးအဝေးပြေးလမ်းမနှင့် ရွှေမြို့ကျေးရွာအုပ်စုကြားတွင် ဆင်သေချောင်းခံနေသဖြင့် ကုန်းလမ်းသွားလာရေးတွင် ဆင်သေချောင်းကူတံတား(ရွှေမြို့)မှာ လွန်စွာအရေးပါလှသည်။
ပေ ၄၀၀ ခန့်အရှည်ရှိ အဆိုပါတံတားသည် ဆင်သေချောင်းရေကြီးရေလျှံသည့်အခါတိုင်း မျောပါပျက်စီးတတ်သည်။
တပ်ကုန်းမြို့နယ် ဒေသဆိုင်ရာအချက်အလက်၊ အထွေထွေအုပ်ချုပ်ရေးဦးစီးဌာန။
ညောင်လွန့်ကျေးရွာသည် နေပြည်တော်ပြည်ထောင်စုနယ်မြေ၊ တပ်ကုန်းမြိုနယ်အတွင်းရှိ ကျေးရွာတစ်ရွာဖြစ်သည်။
တပ်ကုန်းမြို့မှ မြောက်ဘက် ၈ မိုင်ခန့်အကွာတွင် တည်ရှိပြီး ညောင်လွန့်ကျေးရွာအုပ်စု ရုံးစိုက်ရာရွာဖြစ်သည်။
ညောင်လွန့်ကျေးရွာအုပ်စုတွင် ညောင်လွန့်အရှေ့ရွာ၊ ညောင်လွန့်အနောက်ရွာ၊ ဘူတာရွာ၊ သဲကုန်းရွာနှင့် ကြိုးကြာသာလှရွာများ ပါဝင်သည်။
မဲရစ်တိုကရေစီ (Meritocracy) ဆိုသည်မှာ စီးပွားရေး၊ နိုင်ငံရေး လုပ်ပိုင်ခွင့် အာဏာများကို အရည်အချင်းများအပေါ်မူတည်၍ တာဝန်ပေးအပ်နှင်းသည့် နိုင်ငံရေးစနစ် ဖြစ်သည်။
(လက်တင် ဘာသာဖြင့် ကုသိုလ်၊ ရှေးဂရိ ဘာသာဖြင့် -cracy ၊ 'ခွန်အား၊ ပါဝါ' ဆိုသည့် စကားလုံးများကို အခြေခံ၍ မှည့်ခေါ်ခဲ့သည်ဟု သိရသည်။
) ထိုသို့သောစနစ်တစ်ခု၏ တိုးတက်မှုသည် စာမေးပွဲ (သို့မဟုတ်) လက်တွေ့ အောင်မြင်မှုမှတစ်ဆင့် တိုင်းတာသည့် စွမ်းဆောင်ရည်အပေါ် အခြေခံသည်။
မဲရစ်တိုကရေစီ အယူအဆသည် ရာစုနှစ်များစွာကတည်းက ရှိခဲ့သော်လည်း၊ ယင်းဝေါဟာရကို လူမှုဗေဒပညာရှင် Alan Fox က 1956 ခုနှစ်တွင် ဆိုရှယ်လစ်ဝေဖန်ချက် ဂျာနယ်တွင် ဖော်ပြခဲ့ရာမှ တွင်ကျယ်သွားခဲ့ခြင်း ဖြစ်သည်။
ယနေ့ခေတ်တွင်၊ ပုဂ္ဂိုလ်ရေးတိုးတက်မှုနှင့် အောင်မြင်မှုသည် လူတစ်ဦးချင်းစီ၏ စွမ်းဆောင်နိုင်ရည်များနှင့် အရည်အချင်းများကို ရည်ညွှန်းရန် မကြာခဏ အသုံးပြုလေ့ရှိသည်။
ဤစနစ်ကြောင့် လူတိုင်း အခွင့်အလမ်းသာတူညီမျှမှု ရရှိစေသည်ဟု မြင်လေ့ရှိသည်။
လူတိုင်းကို ကြိုးစားရန် တိုးတက်ရန် အားပေးသည့် စနစ်ဖြစ်သည်ဟု ဆိုနိုင်သည်။
ထို့ကြောင့်၎င်းကို လူမျိုးရေး အစွန်းရောက်သူများ၊ ဘုရင်စနစ်ကြိုက်သော မင်းမျိုးမင်းနွယ်များက သဘောကျလေ့ မရှိပေ။
နိဒါန်း မဲရစ်တိုကရေစီဆိုသည်မှာ လူပုဂ္ဂိုလ်များကို ၎င်းတို့၏ အရည်အချင်းများ၊ ကျွမ်းကျင်မှုများနှင့် တာဝန်ကျေမှုအပေါ်မူတည်၍ ရွေးချယ်ခြင်းနှင့် တိုးတက်ခွင့်ရရှိစေသည့် အုပ်ချုပ်ရေးစနစ် (သို့) အဖွဲ့အစည်းစနစ်ကို ဆိုလိုသည်။
မဲရစ်တိုကရေစီသည် ကြွယ်ဝချမ်းသာမှု၊ လူမှုရေးအဆင့်အတန်း (သို့) အရည်အချင်းနှင့် မသက်ဆိုင်သော အခြားအချက်များပေါ်တွင် အခြေမခံပေ။
မဲရစ်တိုကရေစီတွင် အာဏာနှင့် အကျိုးခံစားခွင့်များကို အတတ်ပညာ၊ ကြိုးပမ်းမှုနှင့် စွမ်းဆောင်နိုင်မှုအပေါ် မူတည်၍ သတ်မှတ်သည်။
မဲရစ်တိုကရေစီသည် တရားမျှတမှု၊ ထိရောက်မှု၊ အခွင့်အလမ်း တန်းတူညီမျှမှုတို့ကို အလေးပေးသော စနစ်တစ်ခုဖြစ်သည်။
မဲရစ်တိုကရေစီ၏ အဓိကအင်္ဂါရပ်များ ၁။
အရည်အချင်းအပေါ် အခြေခံ၍ တိုးတက်ခွင့် ရရှိခြင်း(Merit-Based Advancement) မဲရစ်တိုကရေစီ စနစ်တွင် လူပုဂ္ဂိုလ်များသည် ၎င်းတို့၏ အရည်အချင်းများ၊ ကျွမ်းကျင်မှုများနှင့် စွမ်းဆောင်ရည်များ အပေါ်မူတည်၍ ရာထူးတိုးတက်ခွင့် (သို့) လူမှုအဆင့်အတန်း မြင့်မားမှု ရှိရမည်ဖြစ်ပါသည်။
နောက်ခံမိသားစု အခွင့်အရေး (သို့) အဆက်အသွယ်ရှိမှုတို့နှင့် မသက်ဆိုင်ပါ။
အခွင့်အလမ်း တန်းတူညီမျှမှုရှိခြင်း(Equality of Opportunity) မဲရစ်တိုကရေစီသည် လူတိုင်းလူတိုင်း အခွင့်အရေးများကို တန်းတူရရှိသင့်သည် ဟူသော အယူအဆပေါ်တွင် တည်ဆောက်ထားသည်။
လူတစ်ဦးချင်းစီသည် ၎င်းတို့၏ အရည်အချင်းများ ဖွံ့ဖြိုးတိုးတက်စေရန် တန်းတူညီမျှ ပိုင်ဆိုင်နိုင်သော အခွင့်အရေးများ ရှိရပါမည်။
စွမ်းဆောင်ရည်အကဲဖြတ်ခြင်း (Evaluation of Performance) မဲရစ်တိုကရေစီစနစ်တွင် ပုံမှန်အကဲဖြတ်မှုများ၊ အရည်အချင်းစစ် စာမေးပွဲများ (သို့) စွမ်းဆောင်ရည်အကဲဖြတ်ခြင်းများသည် အထူးအရေးကြီးသည်။